
****

PATVIRTINTA

Viešojo pirkimo komisijos

posėdžio 2026 m. sausio 29 d.

protokolu Nr. 2209, EcoCost Nr. 19845

CVP IS Pirkimo Nr. 6341510

**Tarptautinio viešojo pirkimo** **„Adresų sričių simbolinių pavadinimų sistemos (DNS) paskirstyto išsprendimo sistemos serverių suteikimo, talpinimo ir priežiūros paslaugos“**

**atviro konkurso specialiosios sąlygos**

**Versija Nr. 1**

**TURINYS**

**1. Bendra informacija**

**2. Pirkimo objektas**

**3. Susitikimai su tiekėjais ir pirkimo objekto apžiūra**

**4. Tiekėjų pašalinimo pagrindai ir kvalifikacijos reikalavimai**

**5. Reikalavimai, susiję su nacionaliniu saugumu**

**6. Specialieji reikalavimai pasiūlymų rengimui ir pateikimui**

**7. Pasiūlymo galiojimo užtikrinimas**

**8. Elektroninis aukcionas**

**9. Pasiūlymų vertinimas**

**10. Sutarties sudarymas**

**11. Kitos sąlygos**

**Pirkimo sąlygų priedai:**

[**Pirkimo sąlygų 1 priedas „Terminai“**](#_Toc124404956)

[**Pirkimo sąlygų 2 priedas „Techninė specifikacija“**](#_Toc124404957)

[**Pirkimo sąlygų 3 priedas „Tiekėjų pašalinimo pagrindai“**](#_Toc124404958)

[Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“](#_Toc124404959) – netaikoma

[**Pirkimo sąlygų 5 priedas „EBVPD“ (XML ir PDF formatu)**](#_Toc124404960)

[**Pirkimo sąlygų 6 priedas „Pasiūlymo forma“**](#_Toc124404961)

[**Pirkimo sąlygų 7 priedas „Pasiūlymų vertinimo kriterijai ir sąlygos“**](#_Toc124404962)

[**Pirkimo sąlygų 8 priedas „**](#_Toc124404963)**Tiekėjo deklaracija dėl atitikties Reglamento nuostatoms juridiniam asmeniui”**

[**Pirkimo sąlygų 9 priedas „Tiekėjo deklaracija dėl atitikties Reglamento nuostatoms fiziniam asmeniui “**](#_Toc124404964)

**Pirkimo sąlygų 10 priedas „**[**Nacionalinio saugumo reikalavimų atitikties deklaracija“**](#_Toc124404964)

[**Pirkimo sąlygų 11 priedas „Sutarties projektas“**](#_Toc124404965) **bendrosios ir specialiosios sąlygos**

**Pirkimo sąlygų 12 priedas „Tiekėjo/Subtiekėjo deklaracija“**

**Pirkimo sąlygų 13 priedas „Prekių perdavimo-priėmimo aktas“**

# Bendra informacija

* 1. Perkančioji organizacija – viešoji įstaiga Kauno technologijos universitetas, juridinio asmens kodas 111950581, adresas K. Donelaičio g. 73, LT-44249 Kaunas. Perkančioji organizacija yra PVM mokėtoja.
  2. Pirkimas neatliekamas naudojantis centralizuotų pirkimų katalogu, kadangi CPO kataloge nėra siūlomų paslaugų, kurių techninė specifikacija atitiktų pirkimo objektą.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.4.3 punktu. Aplinkos apsaugos kriterijai nustatyti specialiųjų pirkimo sąlygų 2 priede „Techninė specifikacija“ ir 11 priede Sutarties specialiosios sąlygos“.
  6. Išankstinis skelbimas apie pirkimą nebuvo paskelbtas.
  7. Šiame pirkime perkančioji organizacija nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. Bendrosios pirkimo sąlygos yra neatskiriama šio Pirkimo sąlygų dalis.
  10. Perkančioji organizacija vykdė rinkos konsultaciją susijusią su šiuo pirkimu. Informacija apie vykdytą rinkos konsultaciją skelbiama CPV IS Nr. https://viesiejipirkimai.lt/epps/pmc/viewPmc.do?resourceId=6251019
  11. Perkančioji organizacija įgalioja palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis: Almina Zinevičienė, el. paštas [almina.zineviciene@ktu.lt](mailto:almina.zineviciene@ktu.lt), tel. Nr. +370 37300686.

# **2.** Pirkimo objektas

2.1. Perkančioji organizacija numato įsigyti adresų sričių simbolinių pavadinimų sistemos (DNS) paskirstyto išsprendimo sistemos serverių suteikimo, talpinimo ir priežiūros paslaugas. Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“. Pirkimo objekto pagrindinis BVPŽ kodas:72315000-6.

2.2. Pirkimo objektas į atskiras pirkimo dalis neskaidomas, reikalavimai ir techninė specifikacija apibrėžti specialiųjų pirkimo sąlygų 2 priede.

2.3. Jeigu apibūdinant pirkimo objektą, techninėje specifikacijoje ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, protokolai turi būti suprantami su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje ir pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir pirkimo objekto apžiūra

* 1. Perkančioji organizacija nerengs susitikimo su tiekėjais dėl pirkimo sąlygų paaiškinimo.

3.2. Perkančioji organizacija nerengs pirkimo objekto apžiūros.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti Pirkimo sąlygų 3 priede „Tiekėjų pašalinimo pagrindai“.

* 1. Tiekėjams nenustatomi kvalifikacijos reikalavimai.

# 5.Reikalavimai, susiję su nacionaliniu saugumu

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta Pirkimo sąlygų 12 priede („Tiekėjo/Subtiekėjo deklaracija“). Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.

5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, Pirkimo sąlygų reikalavimus atitinkančiais, subjektais.

5.3. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų. Tiekėjas kartu su pasiūlymu turi pateikti laisvos formos atitikties deklaraciją dėl atitikties VPĮ 45 straipsnio *21 dalies 1, 2, 3 ir 6 punktams*.

5.4. Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

5.5. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.

5.6. Tiekėjo siūlomos paslaugos turi nekelti grėsmės nacionaliniam saugumui, kaip nurodyta VPĮ 37 straipsnio 8 dalyje. Nustačiusi pasiūlymų eilę perkančioji organizacija kreipsis į Nacionaliniam saugumui užtikrinti svarbių objektų apsaugos koordinavimo komisiją dėl numatomo sudaryti sandorio atitikties nacionalinio saugumo interesams. Perkančioji organizacija prašys tiekėjo pateikti Nacionaliniam saugumui užtikrinti svarbių objektų apsaugos koordinavimo komisijos prašomus dokumentus.

5.7.Perkančioji organizacija laiko, kad tiekėjas turi interesų konfliktą, galintį neigiamai paveikti sutarties vykdymą, jei ji turi kompetentingų institucijų informacijos, kad tiekėjas, jo subtiekėjai ar ūkio subjektai, kurių pajėgumais remiamasi, ar juos kontroliuojantys asmenys turi interesų, galinčių kelti grėsmę nacionaliniam saugumui, kaip numatyta VPĮ 47 straipsnio 8 dalyje.

5.8. Perkančioji organizacija laiko, kad tiekėjas kelia grėsmę nacionaliniam saugumui kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Nustačiusi pasiūlymų eilę perkančioji organizacija kreipsis į Nacionaliniam saugumui užtikrinti svarbių objektų apsaugos koordinavimo komisiją dėl numatomo sudaryti sandorio atitikties nacionalinio saugumo interesams. Perkančioji organizacija prašys tiekėjo pateikti Nacionaliniam saugumui užtikrinti svarbių objektų apsaugos koordinavimo komisijos prašomus dokumentus.

5.9. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti Viešųjų pirkimų tarnybos nustatytos formos atitikties deklaraciją[[1]](#footnote-2). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą.

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. užpildyta ir pasirašyta pasiūlymo forma, pateikta specialiųjų pirkimo sąlygų 6 priede „Pasiūlymo forma“.
    2. užpildytas EBVPD (specialiųjų pirkimo sąlygų 5 priedas). Tiekėjas, pasirašydamas pasiūlymą, patvirtina EBVPD tikrumą;
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    5. jei tiekėjas pasitelkia ūkio subjektus, kurių pajėgumais remiasi, įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
    7. techninė specifikacija, užpildyta pagal specialiųjų pirkimo sąlygų 2 priedą;
    8. užpildyta deklaracija dėl (ne)atitikties Reglamento nuostatoms, kuri pateikta specialiųjų pirkimo sąlygų 12 priede.
    9. jeigu pagal numatomą pasirašyti prekių, paslaugų ar darbų pirkimo sutartį lėšų gavėjo tikrasis (- ieji) savininkas (-ai) yra užsienietis (fizinis asmuo) ar užsienyje registruotas juridinis asmuo arba paslaugų teikėjas, prekių tiekėjas, rangovas ir (ar) paslaugų subteikėjas, prekių subtiekėjas, subrangovas yra užsienietis (fizinis asmuo), tiekėjas perkančiajai organizacijai turi pateikti lėšų gavėjo tikrojo (-ųjų) savininko (-ų) (turinčio (-ių) daugiau nei 25 procentų akcijų arba daugiau nei 50 procentų visų įmonės dalyvių balsų) arba paslaugų teikėjo, prekių tiekėjo, rangovo ir (ar) paslaugų subteikėjo, prekių subtiekėjo, subrangovo vardą, pavardę ir gimimo datą, kaip nustatyta Europos Parlamento ir Tarybos Reglamento (ES) 2021/241 2021 m. vasario 12 d., kuriuo nustatoma ekonomikos gaivinimo ir atsparumo didinimo priemonė, 22 straipsnio 2 dalies d punkto iii papunktyje. Laimėjusiu nustatytas tiekėjas šiuos duomenis privalo pateikti iki pirkimo sutarties sudarymo. Tiekėjui nepateikus šių duomenų, Perkančioji organizacija laikys, kad tiekėjas atsisako sudaryti sutartį.
  1. Pasiūlymas gali būti pasirašytas kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
     1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
     2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  2. Pasiūlymas turi būti parengtas lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
  3. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
  4. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
  5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# Pasiūlymo galiojimo užtikrinimas

* 1. Perkančioji organizacija nereikalauja užtikrinti pasiūlymo galiojimą dokumentu, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Elektroninis aukcionas

* 1. Perkančioji organizacija pirkime netaikys elektroninio aukciono.

# Pasiūlymų vertinimas

9.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 7 priede „Pasiūlymų vertinimo kriterijai ir sąlygos“.

9.2. Laimėjusiu pasiūlymu kiekvienoje pirkimo objekto dalyje galės būti pripažintas tik 1 (vienas) ekonomiškai naudingiausias pasiūlymas, esantis atitinkamos pirkimo objekto dalies pasiūlymų eilės pirmojoje vietoje. Tas pats tiekėjas gali būti nustatomas laimėtoju dėl visų pirkimo objekto dalių, vadovaujantis specialiųjų pirkimo sąlygų 7 priede nustatytomis taisyklėmis.

9.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie Pirkimo sąlygose reikalaujami pateikti dokumentai: 6 priedas „Pasiūlymo forma“ ir 2 priede „Techninė specifikacija“ nurodyta lentelė „Detalios techninės specifikacijos“.

# 10.Sutarties sudarymas

10.1. Sutarčiai taikomas fiksuotos kainos kainodaros būdas.

10.2. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis Pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos Pirkimo sąlygų 11 priede „Sutarties projektas“ (Sutarties bendrosios ir sutarties specialiosios sąlygos).

10.3. Jeigu tiekėjų grupės pateiktas pasiūlymas bus pripažintas laimėjusiu ir perkančioji organizacija pasiūlys jai sudaryti sutartį, perkančioji organizacija nereikalauja, kad ši tiekėjų grupė įgytų tam tikrą teisinę formą.

# 11.Kitos sąlygos

11.1. Tiekėjų / dalyvių, teikiančių pasiūlymus, prašome uždengti (paslėpti) fizinių asmenų asmens duomenis, jeigu tie duomenys nėra būtini, siekiant įsitikinti tiekėjo / dalyvio atitiktimi pirkimo dokumentuose keliamiems reikalavimams (ši nuostata netaikoma teikiant atsakingų asmenų už pasiūlymo pateikimą bei sutarties vykdymą kontaktinius asmens duomenis).

\_\_\_\_\_\_\_\_\_

1. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-2)